[{"text_idx": "#000001", "text": "Rusio ne estas invitita c\u0302e la celebrado de la 78a datreveno de la liberigo de Au\u0306s\u0302vico"}, {"text_idx": "#000002", "text": "La muzeo de la koncentrejo informis, ke Rusio ne estos invitita c\u0302e la celebrado de la Au\u0306s\u0302vico, \u00ab pro la agreso kontrau\u0306 libera kaj sendependa Ukrainio \u00bb. La nazia ekstermejo estis liberigita la 27an de januaro 1945 fare de la Rug\u0302a armeo."}, {"text_idx": "#000003", "text": "Tio estas senprecedenca. C\u0302i-jare, Rusio ne partoprenos la celebradon pri liberigo de la mortokampo de Au\u0306s\u0302vico-Birkenau. Tiu foresto estas escepta, c\u0302ar la lando c\u0302iam partoprenis la celebradon, kiu okazas c\u0302iujare la 27an de januaro. Rusio estis eksigita pro sia agreso kontrau\u0306 Ukrainio, anoncis merkredon 25an de januaro la muzeo de la koncentrejo."}, {"text_idx": "#000004", "text": "\u00ab Pro la agreso kontrau\u0306 libera kaj sendependa Ukrainio, la reprezentantoj de la Federacio de Rusio ne estis invitita partopreni la celebradon de la datreveno pri liberigo de Au\u0306s\u0302vico c\u0302i-jare \u00bb, informis Piotr Cywin\u0301ski, direktoro de la muzeo."}, {"text_idx": "#000005", "text": "\u00ab Tiu barbareco estos jug\u0302ita de la Historio \u00bb"}, {"text_idx": "#000006", "text": "Piotr Cywin\u0301ski eksplikas, ke li ne povis \u00ab subskribi leteron al la rusia ambasadoro en formo de invito \u00bb en tiu kunteksto de konflikto."}, {"text_idx": "#000007", "text": "\u00ab Mi esperas, ke la situacio s\u0302ang\u0302ig\u0302os estontece, sed ni havas longan irvojon. (...) Rusio bezonos ekstreman longan tempon kaj tre profundan introspekton post tiu konflikto por reveni en la salonojn de civiliza mondo \u00bb, li deklaris, citita de la pola novaj\u0302agentejo PAP."}, {"text_idx": "#000008", "text": "La 24an de februaro 2022, tago de la invado de Ukrainio fare de Rusio, la atako estis kvalifikita \u00ab barbareco \u00bb fare de la muzeo. \u00ab Tiu barbaraj\u0302o kaj ties au\u0306toroj, espereble estos jug\u0302itaj de la Historio, fare de la Internacia Justica kortumo \u00bb."}, {"text_idx": "#000009", "text": "La kampo de Au\u0306s\u0302vico-Birkenau, situanta sud-oriente de Pollando, tiam okupaciata de la Tria Regno de Adolf Hitler, funkciis inter junio 1940 kaj januaro 1945. Konstruita en okupaciata lando, Au\u0306s\u0302vico-Birkenau estas la simbolo de la genocido plenuminta de la nazia Germanio kontrau\u0306 ses milionoj de eu\u0306ropaj Judoj, inter kiuj miliono mortis en la kampo, ekstermitaj en gasc\u0302ambroj au\u0306 mortis pro malsato au\u0306 lacego."}, {"text_idx": "#000010", "text": "La 27an de januaro 1945, la koncentrejo estas liberigita de la Rug\u0302a Armeo."}, {"text_idx": "#000011", "text": "La sovetaj soldatoj malkovras tiam c\u0302irkau\u0306 7 000 pluvivantojn, plejparte malsanaj."}, {"text_idx": "#000012", "text": "Rusio jam estis submetita al decido de eksigo"}, {"text_idx": "#000013", "text": "Ne unuafoje Rusio estas submetita al decido de eksigo. Pasintan 16an de marto, g\u0302i estis eksigita de la Konsilio de Eu\u0306ropo, garantianto de la jurs\u0302tato en la kontinento, pro sia milito lanc\u0302ita kontrau\u0306 Ukrainio."}, {"text_idx": "#000014", "text": "Antau\u0306nelonge la ukraina prezidento Volodimir Zelenskij petis de la franca prezidento Emmanuel Macron ekskludon de la rusiaj atletoj el la Olimpikoj de 2024. La milito en Ukrainio jam havas rektajn konsekvencojn kontrau\u0306 la rusiaj sportuloj."}, {"text_idx": "#000015", "text": "Post la agreso de Rusio, la Internacia Olimpika Komitato (IOK) punis Moskvon. Neniu internacia evento estas organizata au\u0306 subtenata en Rusio, kaj neniu simbolo de tiu lando estas afis\u0302ata dum sporta evento. La rusiaj tenisludantoj partoprenas al la Open Au\u0306stralio per neu\u0306tra flago."}, {"text_idx": "#000016", "text": "En mesag\u0302o por la novjaro, la prezideto de la IOK Thomas Bach menciis sian deziron, ke la sportaj punoj estu dau\u0306rigotaj en 2023."}, {"text_idx": "#000027", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}, {"text_idx": "#000030", "text": "Voir le profil de neniammilitointerni sur le portail Overblog"}]